hu en hu en hu hu hu hu en en hu en hu hu hu hu hu fr hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Csak a színészi játék számított
Feledhetetlen élménnyel lettek gazdagabbak azok, akik megnézték Molnár Ferenc Liliomját a Csend Színház előadásában a kapolcsi Szárítóban.
Különleges előadás volt, hiszen a színészek nem a hagyományos módon, hanem jelbeszéddel kommunikáltak egymással. Valószínűleg nem én voltam az egyedüli a nézőtéren, aki félve látogatott el az előadásra. El sem tudtam képzelni, milyen lehet egy színházi előadás beszéd, ének, zene, egyszóval hangok nélkül.
Miután kihunytak a fények, néma csend telepedett a Szárítóra. A darab szövegét a színpad feletti kivetítőn lehetett olvasni, a színészek pedig némán játszottak. Először zavaró volt, hogy egyszerre kellett figyelni a feliratra és a színészekre, de az előadás pillanatok alatt magával ragadott, néha azon vettem észre magam, hogy már nem is olvasom, csak a játékot figyelem.
A színészeknek rendkívül nehéz dolguk volt. Mivel mindkét kezükkel „beszéltek”, a gesztusok, mozdulatok lehetősége meglehetősen leredukálódott, szinte minden érzelmet az arckifejezésükkel, és testtartásukkal kellett kifejezniük. Egy Liliom-előadást nagyban meghatároz az, hogy ki játssza Liliomot és Julit, a cselédlányt. Ebben az esetben a szereposztás telitalálat volt. Csányi Sándor nem annyira csibész, inkább szeretnivaló Liliom volt. Pokorny Lia is tökéletesen játszotta az ártatlan cselédlányból asszonnyá érő fiatal nőt. Kiemelkedően jó volt Mari szerepében Pelsőczy Réka, már megjelenésekor is mosolyt csalt a nézők arcára.
A hangok hiánya egyáltalán nem vált az előadás kárára. Sőt, sokkal inkább felerősítette a darab mondanivalóját. Nem volt rá lehetőség, hogy a rendező a különböző hang- és fényeffektusokban tobzódjon, itt csak a színészi játék számított. És az nagyszerű volt. Nem szégyellem kimondani, bizony végül könny szökött a szemembe. Megrázó erejű, felkavaróan szép előadás volt.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.